Шиһапов Зиннур Хәйҙәр улы

Шиһапов Зиннур Хәйҙәр улы (11 сентябрь 1965 йыл) — ғалим-генетик. 1998 йылдан Рәсәй Фәндәр академияһы РФА Өфө фәнни үҙәгенең Ботаника баҡса-институты директоры һәм бер үк ваҡытта 2017 йылдың декабренән — Өфө фәнни үҙәге рәйесе вазифаһын ваҡытлыса башҡарыусыВ Уфимском научном центре РАН — новый руководитель. , 2017, 11 декабрь. Биология фәндәре докторы (2006), профессор. 

 Биографияһы 
Зиннур Хәйҙәр улы Шиһапов 1965 йылдың 11 сентябрендә Башҡорт АССР-ы Миәкә районы Елдәр ауылында тыуған.

1987 йылда Башҡортостан ауыл хужалығы институтын «урман хужалығы» һөнәре буйынса «отлично» ға тамамлай һәм хеҙмәт эшмәкәрлеген ОБЦ-ла башлай.

1989 йылдан Ботаника баҡсаһы—институтында, шул иҫәптән:
 1994 йылдан — өлкән ғилми хеҙмәткәр;
 1995 йылдан — үҫемлектәр генетикаһы һәм цитологияһы лабораторияһы мөдиреБотанический сад-институт Уфимского научного центра Российской академии наук Лаборатория генетики и цитологии растений ;
 1996 йылдан — директор урынбаҫары;
 1998 йылдан Ботаника баҡсаһы—институты директоры, бер үк ваҡытта 2006 йылдан — Өфө фәнни үҙәгенең рәйес урынбаҫары, ә 2017 йылдың декабренән — Өфө фәнни үҙәге рәйесе вазифаһын ваҡытлыса башҡарыусы.

 Фәнни эшмәкәрлеге 
1993 йылда «биология фәндәре кандидаты» ғилми дәрәжәһенә, 2005 йылда, «Внутривидовая изменчивость и дифференциация видов семейства Pinaceae на Урале» тигән темаға диссертацияАвтореф. дис. на соиск. учен. степ. д-ра биол. наук специальность 03.00.05 — Российская национальная библиотека яҡлап, «биология фәндәре докторы» ғилми дәрәжәһенә эйә була.

Биология фәндәре докторы, профессор Зиннур Шиһаповтың ғилми-тикшеренеү эштәре урман генетикаһы, йәғни ағастарҙың төп үҙенсәлектәре һәм билдәләренең быуындан быуынға күсеүе һәм үҙгәреүе, шулай уҡ уларҙың селекцияһына — яңы төрҙәрен сығарыу мәсьәләләренә арналған. Дөйөм генофондҡа эйә булған һәм айырым территория биләгән төрҙәрҙең биологик үҙенсәлектәрен тикшереп, ағастарҙы яңы урынға күсереп ултыртыу, уларҙың тамырланып һәм ерегеп китеү барышын (интродукция) өйрәнеп, ул үҫемлектәрҙең, тәү сиратта ылыҫлы ағастарҙың генфондын һаҡлау проблемаларын күҙаллай.

Ғалим Көньяҡ Уралда үҫкән себер шыршыһының, Сукачёв ҡарағасының һәм ҡарағайҙың популяцион-генетик структураһын асыҡлаған. Орлоҡ биреүсе урман плантацияларының торошона генетик анализ яһап, ағас үҫемлектәренең генофондың яҡшыртыу, уларҙы һаҡлау һәм үрсетеү буйынса фәнни яҡтан нигеҙләнгән тәҡдимдәр эшләгән.

Зиннур Шиһаповтың һаналған темаларға арналған 100-гә яҡын мәҡәләһе төрлө ғилми йыйынтыҡтарҙа донъя күргән һәм алты китабы нәшер ителгән.

 Йәмәғәт эшмәкәрлеге 
 Рәсәй Фәндәр академияһы Өфө фәнни үҙәгенең ике диссертация советы ағзаһы.
 Өфө фәнни үҙәге Биология институтының Ғилми совет ағзаһы.
 Рәсәйҙең Ботаника баҡсалары советы ағзаһы.
 Урал һәм Волга буйы Ботаника баҡсалары советының бюро ағзаһы.
 Рәсәй Фәндәр академияһы Урал бүлексәһенең үҫемлектәрҙе һаҡлау комиссияһы ағзаһы.
 Башҡортостан Республикаһының Фән һәм техника өлкәһендәге йәштәр дәүләт премиялары буйынса комиссия ағзаһы.
 Башҡортостан Республикаһы Тәбиғәттән файҙаланыу һәм экология министрлығының Йәмәғәт советы ағзаһы.
 Бөтә Рәсәй тәбиғәтте һаҡлау йәмғиәтенең Башҡортостан республика бүлексәһе президиумы ағзаһы.

 Китаптары һәм ғилми хеҙмәттәре 
 Валерий Путенихин, Гульфия Фарукшина, Зиннур Шигапов. Лиственница Сукачёва на Урале. Изменчивость и популяционно-генетическая структура. — М., Наука, 2004. — 280 с. ISBN 5-02-006371-1

 Маҡтау ҡағыҙҙары һәм башҡа бүләктәре 
 Рәсәй Фәндәр академияһы Президиумының һәм Һөнәри союз советының Маҡтау ҡағыҙы
 Бөтә Рәсәй тәбиғәтте һаҡлау йәмғиәте Үҙәк советы президиумының Маҡтау ҡағыҙы
 Рәсәй Фәндәр академияһы Өфө фәнни үҙәгенең һәм Башҡортостан Республикаһы Фәндәр академияһының Маҡтау ҡағыҙы
 Өфө ҡалаһының Маҡтау ҡағыҙы

 Иҫкәрмәләр 

 Һылтанмалар 

 Уфимский научный центр Российской Академии наук. Научные кадры / Шигапов Зиннур Хайдарович 
 Кто есть кто в РБ → Карточка персоны Шигапов Зиннур Хайдарович 

Категория:Башҡорт дәүләт аграр университетын тамамлаусылар
Категория:Башҡортостан генетиктары
Категория:Башҡортостан ботаниктары
Категория:Биология фәндәре докторҙары
Категория:Алфавит буйынса ботаниктар